Gulerødder, ca. 18kg.

Mon, 16 Mar 2026 15:53:07 +0200

Sæsonvare fra start oktober til ultimo april Sundt slik - også til heste Gulerødder er en yndet 'sund snack' til heste, og dette er ikke uden grund. Gulerødder indeholder en stor del vand, immunstyrkende betacarotener og fibre, som er godt for fordøjelsen og kredsløbet. Desuden giver de ikke så mange kalorier som mange tror, og i modsætning til fx æbler indeholder de ikke så meget syre, der ved store mængder kan skabe ubalancer i fordøjelsessystemet Næringsværdien er som følger: Energi pr. 100 gr.: 36 kcal. Protein: 0,7 gr. Fedt: 0,4 gr. Kulhydrat: 8,8 gr. Da der er meget vand i gulerødder, betyder det , at energiværdien er meget lav. Så du skal betragte produkterne som "en sund snack". I praksis er der næppe den store risiko ved at give gulerødder i større mængder fx. 1 kg/100 kg legemsvægt/fodring. For en hest på 500 kg svarer det således til 5 kg/fodring. Saftfoder Gulerødder er det man kalder saftfoder, og udover græs - et af de bedste af slagsen. De er derfor et godt supplement til hestens foder. Fordi årstiden som regel ikke byder på andet saftfoder, er de særligt gode i vinterhalvåret. Græsfoldende ligger hårde og indtørrede hen, eller er kørt op til mudder, og der er ikke meget saft og kraft i det grovfoder hestene tilbydes i vintermånederne. Gulerødderne er derfor et velkomment supplement hos langt de fleste heste. Holder sig længe Netop nu er gulerødderne på sit højeste. Det er billige og stadig friske og lækre. Holder du dem køligt, men frostfrit, som fx i et foderrum eller stald på denne årstid, så holder de rigtig længe. Du kan derfor roligt købe en hel sæk gulerødder, selvom du kun har en enkelt hest at fodre på. Er du nødt til at sætte sækken, hvor der kan opstå risiko for frost, så pak den ind i en tykt tæppe. Det holder som regel frosten fra gulerødderne. Hver sæk indeholder cirka 18 kilo. Kun til afhentning.

Pris: 39,95 DKK